Simonstad-brand onder beheerDaar is tans ses brandbestrydingstoestelle en ongeveer 50 brandweermanne op die toneel (Foto: Verskaf) Die veldbrand wat Maandag vroegoggend in die omgewing van Simonstad in die Wes-Kaap uitgebreek het, is tans onder beheer. Jermaine Carelse, woordvoerder van die Kaapstad-brandweerdiens, sê die brand is danksy die brandbestrydingshelikopters net voor 12:00 onder beheer gebring. “Daar is tans ses brandbestrydingstoestelle op die toneel,” sê Carelse. Maroela Media het vroeër berig omtrent 50 brandweermanne baklei al sedert 05:55 teen die brand wat teen die berghange bokant die Suid-Afrikaanse vloot se opleidingsbasis naby Simonstad uitgebreek het. Die Ysterplaat-lugmagbasis het laatoggend twee brandbestrydingshelikopters gestuur om die brand te help blus.